מרדכי רוזנגרטן

מרדכי רוזנגרטן (1898 – 1 בדצמבר 1986) היה אדריכל ישראלי.

קורות חיים
מרדכי רוזנגרטן נולד בוורשה בשנת 1898 ואת הכשרתו כמהנדס רכש באוניברסיטה הגרמנית בפראג, את לימודיו בה סיים בשנת 1925. רוזנגרטן היגר לארץ ישראל ב-1932. משנת 1935 החל בעבודתו כמהנדס בתל אביב, והפך לאחד המתכננים הפוריים בתל אביב. רבים מבתי המגורים שתכנן הוקמו בתל אביב עבור האוכלוסייה הבורגנית והם תוכננו בסגנון הבינלאומי שהיה אופייני באותן שנים. לפי חוקרת אדריכלות העיר הלבנה ניצה מצגר-סמוק, רוזנגרטן שכלל את הפלסטיות של גושי הבניין ופרטיו ודבק בקווים רכים ומעוגלים, מה שיחד את סגנונו.

לאחר הקמת מדינת ישראל פעל במסגרת שותפות עם המהנדס ג'ורג' קויגן. יחד תכננו בתי מגורים משותפים, אלא שלא עוד לבורגנות התל אביבית אלא שיכונים פשוטים. בהמשך התמנה לתפקיד מהנדס העיר בת ים ולאחר מכן חזר לעבוד כמתכנן עצמאי. נפטר ב-1986 ונקבר בבית העלמין נחלת יצחק.

ב-1994 פרסמה האדריכלית מצגר-סמוק את ספרה "בתים מן החול" ובחרה בחזית בניין שתכנן רוזנגרטן לעטר עמו את כריכת הספר הקדמית והאחורית, דבר המעיד על איכות וחשיבות עבודתו בתקופה משמעותית זו של האדריכלות המקומית.

מבנים בולטים שתכנן בתל אביב וביפו

 נס ציונה 4 (סמטה) בית ביזר

גלריית תמונות

לקריאה נוספת
מיכאל יעקובסון: סיבוב בדיזנגוף 127 עם בריכת דגי זהב, באתר 'חלון אחורי', 9 באוקטובר 2018
מיכאל יעקובסון: סיבוב בבלפור 33 שמופיע על כריכת הספר בתים מן החול, באתר 'חלון אחורי', 4 באוגוסט 2018
מיכאל יעקובסון: סיבוב ברחוב ויזל 11 בתכנון מרדכי רוזנגרטן, באתר 'חלון אחורי', 11 בספטמבר 2021
ג'ני קרשינסקי וטדי קופמן: שדרות ירושלים 117, בית הספר לאדריכלות באוניברסיטת תל אביב
 Klute, Christof and Hans-Jürgen Lechtreck. White City. Bruzella : Fondazione Rolla, 2012
 Bundesinstitut für Bau-, Stadt - und Raumforschung. (2015). Tel Aviv White City: modernist buildings in Israel and Germany: A project within the research programme "Future Building" conducted by the German Federal Ministry for the Environment, Nature Conservation, Building and Nuclear Safety. (Zur Erhaltung von Gebäuden der Moderne in Israel und Deutschland.) Bonn: BBSR.

הערות שוליים 

אדריכלים ישראלים
אדריכלים יהודים פולנים
תל אביב-יפו: אישים
העיר הלבנה: אישים
אדריכלים ביישוב
מהנדסים ביישוב
מהנדסים יהודים פולנים
אנשי העלייה החמישית
אישים הקבורים בבית הקברות נחלת יצחק
ישראלים ילידי פולין
ישראלים שנולדו ב-1898
ישראלים שנפטרו ב-1986